Անմեղ կույսի սոդոմական ինքնաբավարարումը (նկար, Դալի)

«Անմեղ կույսի սոդոմական ինքնաբավարարումը» (անգլ.՝ Young Virgin Auto-Sodomized by the Horns of Her Own Chastity), Սալվադոր Դալիի նկարներից, որը հեղինակը նկարել է 1954 թվականին։ Այս նկարը կարելի է համարել Դալիի հեղինակած «Կինը պատուհանի մոտ» կտավի իմաստային շարունակությունը։ Այստեղ պատկերված է Դալիի քույր Մարիան:


== Պատմական ակնարկ ==
Մինչ կտավը նկարելը, Դալին և Մարիան սերտ փոխհարաբերություններ ունեին։ Ամեն ինչ կործանվում է, երբ Մարիան հրատարակում է իր` «Սալվադոր Դալին քրոջ աչքերով» կենսագրական գիրքը։ Իր գրքում Մարիան ներկայացնում է մի նկար, որից Դալին խիստ վիրավորվում է, և այստեղից սկսվում են նրանց բարդ փոխհարաբերությունները։ Իրականում Մարիայի գիրք գրելու նպատակը այլ էր։ 1942 թվականին Դալին հրատարակում է «Սալվադոր Դալիի գաղտնի կյանքը» ինքնակենսագրական գիրքը, որտեղ արտահայտվում է իր ընտանիքի մասին ոչ այդքան էլ դրական տեսանկյունից։ Մարիան, զայրանալով եղբոր արարքից, 1949 թվականին որոշում է իր գիրքը հրատարակել։ Դալին էլ իր հերթին 1954 թվականին նկարում է «Անմեղ կույսի սոդոմական ինքնաբավարարումը»` պատկերելով քրոջը։ Կա վարկած, որ նա նկարը նկարելիս ոգեշնչվել է 1930-ական թվականներին լույս տեսնող պոռնոգրաֆիկ ամսագրի լուսանկարիչներից մեկի աշխատանքներով։ Այստեղից էլ տարածվեցին լուրեր Դալիի և նրա քրոջ միջև եղած հավանական սեռական կապի մասին։ Այստեղ Դալիի նպատակն է պատկերել քրոջ դավաճանությունը։
Ընդհանրապես Դալին շատ է իր ստեղծագործություններում անդրադառնում կնոջ սեռականությանը։ Եթե այդ հանգամանքը դիտարկենք հոգեբանական տեսանկյունից, ապա ակնհայտ է, որ դրա հիմքը Դալիի և մոր մտերմիկ փոխհարաբերություններն են։ Նա երբեք էլ կապված չի եղել հոր հետ և ամեն հարցում ապավինել է միայն մորն ու քրոջը։ Կանայք մեծ դեր են ունեցել Դալիի կյանքում։


== Նկարագրություն ==
«Անմեղ կույսի սոդոմական ինքնաբավարարումը» նկարը մի քանի իմաստ է իր մեջ պարունակում՝ քրոջ զայրույթն ու դավաճանությունը, ինչպես նաև կնոջ մարմնի ազատության գաղափարը, որը շատ համարձակ հայտարարություն էր այն ժամանակներում։
Նկարում կան բազմաթիվ սիմվոլներ՝ այդ թվում՝ ռնգեղջյուրի եղջյուրներ։ Այն ագրեսիվության և հարձակման նշան է։ Եթե նկարը ներկայացնենք պատկերավոր կերպով, ապա Դալին հենց եղջյուրներն է և հարձակվում է քրոջ վրա։ Այստեղ կրկին կա վարկած, որ Դալին պատկերել է իր և քրոջ միջև տեղի ունեցած սեռական ակտը։ Հնարավոր է, որ Դալին ցանկանում է նաև ասել, որ կինն ունի նաև կենդանական բնազդներ, և պետք է նրան հանգիստ թողնել։ Մի բան ակնհայտ է. Դալին շատ էքսցենտրիկ էր և դա խիստ արտահայտված է իր աշխատանքներում։
Միայն Դալին գիտե, թե իրականում ինչ էր ուզում ասել այս նկարով։ Արդյո՞ք սա իր յուրօրինակ սիրային նամակն է, թե՞ հերթական աղմկահարույց գործը։
«Անմեղ կույսի սոդոմական ինքնաբավարարումը» նկարը Դալիի ամենասադրիչ նկարը չէ, սակայն այն այնպիսի լայն հասարակայնություն է ձեռք բերել իր նախապատմության համար, որը շատ շփոթեցնող է։ Պատկերում է տղամարդու պայքարը իր իսկ սիրո և դավաճանված լինելու զգացողության հետ, որն ի վերջո ներկայացվում է գեղեցիկ և սադրիչ կերպով։
Կորցնելով մորը, քրոջ և կնոջը` Դալին այս նկարով, կարծես, ցանկացել է իր վրեժը լուծել և զայրույթն արտահայտել։ Նա ցանկանում է այս կերպ ազատություն տալ կնոջը։ Իրեն որպես եղջյուրներ պատկերելով` թվում է, թե ներողություն է խնդրում մորից, քրոջից և կնոջից։
Ահա այսպիսի տարօրինակ և ալյաբանական կերպով է Դալին ընկալում կնոջ գեղեցկությունը։


== Ծանոթագրություններ ==